 **Народно читалище „Отец Паисий-1931“ с. Корница, общ. Гоце Делчев, обл. Благоевград**

**ОТЧЕТЕН ДОКЛАД**

**за дейността на Народно читалище „Отец Паисий-1931“, с. Корница,
общ. Гоце Делчев, за 2023 г.**

Българското читалище се възприема от обществото като културна
институция, завоювала своите позиции през годините на своето съществуване и доказала, че е необходима. Заедно с това се откроява и специфичната мисия на читалището за съхранение и развитие на традиционните ценности на нацията.
В своето вече 91-годишно съществуване Народно читалище „Отец Паисий-1931“, с. Корница се е превърнало в основна клетка на културата със свое място и роля в живота на местната общност.

През последните години особено
внимание се обръща на взаимовръзката между поколенията, най-вече с оглед задоволяване потребностите на младите хора.

Управляващ орган на читалището е
Читалищното настоятелство в състав: Дерия Уруч, Мустафа Велишав,
и Мустафа Гета.

Заседава общо 3 пъти и на последното си заседание от м. март 2024 г. настоятелството прие:
**• Отчетния доклад за дейността на читалището за 2023 година и Финансовия отчет за същия отчетен период.**

В читалището през изминалата 2023 г. работиха един щатен
служител: - административен секретар Шерфие Гюнджи и един служител на граждански договор: -хигиенист - Ибрахим Рунт.

**По отношение на заложените приоритетни задачи за изминалия
отчетен период, които бяха:**

- Поддържане на читалищната библиотека;
- Обогатяване и развитие на любителското художествено творчество,
участие в концерти, фестивали и други културни мероприятия на
територията на общината и страната;
- Предоставяне на компютри и интернет услуги

- Кандидатстване, разработване и реализиране на проекти;
- Обогатяване на формите и дейностите за съхраняване и
популяризиране на културно историческото наследство.

Някои от тях не беше възможно да се изпълнят или обогатят, но други –
най-вече участие в концерти, фестивали и други културни мероприятия, бяха реализирани.

**ДЕЙНОСТИ:**

**Библиотечна и информационна дейност**

Една от основните дейности на читалището е библиотечната дейност.
Основната ѝ цел е привличане на читатели от най- ранна детска възраст. Към читалището функционират два отдела на библиотеката - за деца и за
възрастни.

За съжаление през последните години броят на читателите намалява и
причините за това са различни: при по-младото поколение причините варират от нежелание за четене до четене онлайн. При по-възрастните – от липса на време за някои до невъзможност да посещават библиотеката поради факта, че е на втория етаж и за най-възрастните читатели е трудно достъпна.

 Но всъщност основната причина за намаляване броя на читателите е липса на навици за четене. Именно за това, библиотеката реализира различни
инициативи, насочени към най-малките – децата от Детска градина
„Щастливо детство” и децата от училище „Паисий Хилендарски“, с. Корница с цел възпитаване на любов към книгата и четенето.

Една такава инициатива е Националната седмица на четенето през месец април, където децата от местните образователни институции посещават читалищната библиотека и се запознават с художествената литература там.

**Културно – масови мероприятия:**

Самодейците от читалищния състав бяха основните участници в
провеждането на културни изяви и събития. За изминалата година бяха организирани няколко мероприятия в селото. Също така бяха осъществени и няколко пътувания извън населеното място, като повода за това бяха различните културно-масови мероприятия, традиционни празници и обичаи.

* На 28.06. 2023г. – Самодейния ансамбъл и танцовата група „Пиринска младост“ към НЧ „Отец Паисий“, с. Корница организираха празнична програма с много песни и танци по случай честването на празника Курбан Байрам, който се проведе в с. Корница.
* На 29.06. 2023г. - Самодейния ансамбъл и танцовата група „Пиринска младост“ към НЧ „Отец Паисий“, с. Корница взеха участие с танци и песни в празничната програма за Курбан Байрам в село Брезница.
* На 19.07. 2023г. – Беше открита лятната занималня организирана от кмета на с. Корница, г-н Рамадан Бялк и НЧ „Отец Паисий“, с. Корница с партн ъорство на Сокотаб ЕООД гр. Гоце Делчев, които предоставиха техническо оборудване за децата на с. Корница.
* На 15.09. 2023г. – Танцовата група „Пиринска младост“ към НЧ „Отец Паисий“, с. Корница взе участие в посрещането на първият учебен ден в местното училище Об.У „Паисий Хилендарски” с. Корница.
* На 25.10. 2023г. – Беше организирана вечер на детската поезия в НЧ „Отец Паисий“, с. Корница с творчеството на поетесата Юлия Баймакова, като вечерта премина с четене на стихове и гатанки за децата от местното училище „Паисий Хилендарски” и ДГ “Щастливо детство“, с. Корница.
* На 28.10.2023г. - Танцовата група „Пиринска младост“ към НЧ „Отец Паисий“, с. Корница направиха експедиция в преоткриване на Пирин планина.
* На 01.11. 2023г. - Танцовата група „Пиринска младост“ към НЧ „Отец Паисий“, с. Корница взе участие в отбелязването на празника на народните будители в залата на НЧ „Отец Паисий“, с. Корница.
* На 17.11. 2023г. - Танцовата група „Пиринска младост“ към НЧ „Отец Паисий“, с. Корница взе участие в благотворителен базар „С обич и добро сърце“ в град Гоце Делчев.
* 01.12. 2023г. – Ученици от Об.У „Паисий Хилендарски” с. Корница изготвиха табло по случай международния ден на борбата срещу СПИН
* На 29.12. 2023г. - Самодейния ансамбъл и танцовата група „Пиринска младост“ към НЧ „Отец Паисий“, с. Корница взеха участие в празничната програма на село Брезница по случай празника Кортулуш Байрам.

Поради недостига на средства в читалището не се плащат
хонорари за участниците в самодейния състав.
Председателят и секретаря ръководят самодейния състав целогодишно и отговарят за подготовката и представянето му.

**Материално техническа база.**

Техническата база на читалището е остаряла и има огромна нужда от подновяване. През лятото на 2023г. беше извършен частичен ремонт на покрива на сградата, който имаше множество течове и се нуждае от спешен ремонт. Този ремонт е временно решение на проблема. Сградата на читалището ни се нуждае от изцяло нов покрив за да бъде запазена нейната цялост.

През последните години читалището самостоятелно от собствен приход реализира значителни ремонтни дейности за подмяна на дограмата, подмяна на входната врата, подмяна на част от вътрешното обзавеждане на библиотеката и други.

За постигане на по големи резултати можем да говорим при увеличаване броя на самодейците. Нашите самодейци са малко на брой, които изнасят цялата тежест като участници в различни мероприятия.
На всички, които участват с ентусиазъм в читалищната дейност,
изказваме своето уважение и благодарност. И нека със своя пример да заразят и нови участници в читалищните дела.

 Дата: 31.03.2024г. Председател:……………